पाएं अपने शहर की ताज़ा ख़बरें और फ्री ई-पेपरडाउनलोड करें
“कोरोना में खुद को मोटिवेट करना बहुत जरूरी है। आपकी मदद आपसे ज्यादा और कोई नहीं कर सकता है, यह बात हर कोरोना मरीज जितनी जल्दी वह समझ जाएं, उनके स्वास्थ्य के लिए बेहतर होगा। मेरी पत्नी रजनी की तबीयत ठीक नहीं थी। ऑक्सीजन लेवल 88 तक पहुंच गया।
डॉक्टर से बात की तो उन्होंने कहा कि अस्पतालों में जगह नहीं है, जितना प्रयास कर सकते हाे करो, ताकि घर पर ही ठीक हो जाओ। डॉक्टर के कहे अनुसार असहज दर्द में भी मेरी पत्नी दो-दो घंटे तक पेट के बल लेटी रहतीं। दिन में दो-दो बार इस तरह से लगातार किया तो ऑक्सीजन लेवल ठीक हुआ। अपने ही घर के एक कमरे में हम दोनों 15 दिनों तक कैद रहे।
आज हमने संयम से काेरोना को हराया। परहेज हर लेवल पर जरूरी है। परहेज किया तभी एक ही घर में रहते हुए अपने माता-पिता और दो बच्चों को पॉजिटिव होने से बचाया। 18 अप्रैल को पत्नी को गले में दर्द और बुखार आया। डॉक्टर से बात की और उनके कहे अनुसार पत्नी आइसोलेट हो गईं। 21 अप्रैल को मुझे भी इसी तरह के लक्षण आए। तो हम भी आइसोलेट हो गए। जांच कराई तो दोनों की रिपोर्ट पॉजिटिव आई तो एक साथ ही हम दोनों ने कोरोना से संघर्ष शुरू कर दिया।
चार-पांच दिनों के बाद अचानक से पत्नी का ऑक्सीजन लेवल कम हो गया। डॉक्टर ने कहा कि बाहर की स्थिति बहुत खराब है, घर पर ही भरसक प्रयास करो। हर तरह से भगवान ने हमें सक्षम बनाया है, लेकिन डाॅक्टर पर भरोसा किया और ठीक हुए। कोरोना ने जो हमें सिखाया, वह मैं दूसरों के साथ साझा करना चाहूंगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn